| Medalikohad |
| --- |
|  Olümpiamängud |
| Esimene koht | 2004 | kaugushüpe |
| Teine koht | 2000 | kolmikhüpe |
| Kolmas koht | 2004 | kolmikhüpe |
| Kergejõustiku maailmameistrivõistlused |
| Esimene koht | 2001 | kolmikhüpe |
| Esimene koht | 2003 | kolmikhüpe |
| Esimene koht | 2007 | kaugushüpe |
| Teine koht | 2007 | kolmikhüpe |
| Teine koht | 2009 | kaugushüpe |
| Euroopa meistrivõistlused kergejõustikus |
| Esimene koht | 2006 | kolmikhüpe |

Tatjana Lebedeva 2007. aasta MM-il
**Tatjana Lebedeva** [tatj'aana l'eebedeva] (sündinud 21. juulil 1976 Baškiirias Sterlitamakis) on Venemaa endine kergejõustiklane (kolmik- ja kaugushüppaja), olümpiavõitja ja mitmekordne maailmameister.

Ehkki paljud kolmikhüppajad on alustanud kaugushüppajana, algas Lebedeva sportlaskarjäär just kolmikhüppajana: 1994. aasta juunioride maailmameistrivõistlustel Lissabonis sai Lebedeva kolmikhüppes kolmanda koha.

1998 tuli ta Venemaa meistriks ja pääses riigi koondises Euroopa meistrivõistlustele Budapesti, kus ta sai kolmikhüppes 14.25-ga neljanda koha. Samal aastal sai ta maailma karikavõistlustel Johannesburgis 2. koha.

1999 tuli ta IAAFi Grand Prix' finaalvõistlustel 14.66-ga kolmandaks. Ta kaotas Ashia Hansenile (14.96) ja Paraskevi Tsiamitale (14.77).

Esimese suurvõistluste medali täiskasvanute arvestuses võitis ta 2000 Gentis, tulles kolmikhüppes Euroopa sisemeistriks tulemusega 14.68.

Kaks nädalat enne 2000. aasta olümpiamänge Sydneys hüppas ta kõigi aegade teise tulemuse 15.32 ja läks olümpiale favoriidina, sest Iva Prandževa ja Rodica Mateescu olid äsja dopinguga vahele jäänud ning Sevilla maailmameister Paraskevi Tsiamita oli vigastatud. Siiski ta ei võitnud, sest Tereza Marinova Bulgaariast parandas avakatsel isiklikku rekordit 30 sentimeetriga ja hüppas maa rekordi 15.20. Lebedeva oli ainus, kes avakatse tulemust (14.77) parandas (14.91 ja 15.00), kuid sai ikkagi ainult hõbemedali. Tulemusi pärssis pärast avakatset alanud vihm.

2001. aastal võitis ta 14.85-ga kolmikhüppes hõbemedali 2001. aasta sisemaailmameistrivõistlustel Lissabonis (Marinova hüppas isikliku rekordi 14.91) ja kuldmedali maailmameistrivõistlustel Edmontonis tulemusega 15.25. Samal aastal võitis ta veel kuldmedali Pekingis universiaadil ja Brisbane'is Hea Tahte mängudel. Hooaja lõppvõistlusel, IAAF-i Grand Prix' finaalvõistlustel jäi ta Marinova (14.77) järel teiseks (14.61). Françoise Mbango Etone Kamerunist oli 14.47-ga kolmas.

2002. aasta hooaeg jäi tütre sünni tõttu vahele.

2003 tuli ta kolmikhüppes maailmameistrivõistlustel Pariisis teist korda maailmameistriks tulemusega 15.18. Ta võitis ka 15.13-ga IAAF-i finaali, selja taha jäid Yamile Aldama (Kuuba) ja Etone.

2004. aasta sisemaailmameistrivõistlustel Budapestis võitis ta kuldmedali nii kaugus- kui kolmikhüppes tulemustega 6.98 ja 15.36. Kolmikhüppe tulemus oli uus maailmarekord. Sama aasta sügisel võitis ta Ateenas olümpiamängudel kaugushüppes kuldmedali (7.07) ja kolmikhüppes pronksmedali (15.14). Kolmikhüppes hüppasid temast rohkem Etone (15.30) ja Chrysopigí Devetzí (Kreeka, 15.21). Samal aastal sai ta IAAF-i finaalvõistlustel teise koha nii kaugushüppes (6.72, Irina Simagina Venemaalt 6.74) kui ka kolmikhüppes (14.96, Etone 15.01).

2005. aastal ei osalenud Lebedeva Helsingi maailmameistrivõistluste lõppvõistlusel vigastuse tõttu, kuigi täitis kvalifikatsioonis finaalinormi. Ta keskendus Kuldliiga võistlustele, võitiski ainsana kõik Kuldliiga võistlused ja sai 1 miljoni dollari suuruse peaauhinna. Hooaja lõpus IAAF-i finaalvõistlustel jäi ta aga teiseks (14.86, Devetzi 14.89, Yargelis Savigne (Kuuba) 14.81).

2006. aasta sisemaailmameistrivõistlustel Moskvas tuli ta kolmikhüppes sisemaailmameistriks tulemusega 14.95. Samal aastal tuli ta ka Göteborgis peetud Euroopa meistrivõistlustel kolmikhüppes Euroopa meistriks viimases voorus hüpatud 15.15-ga (Devetzi 15.05, Anna Pjatõhh Venemaalt 15.02). Sel aastal võitis ta maailma karikavõistlused kolmikhüppes (15.13) ning IAAF-i finaalvõistlustel võitis ta nii kaugus- kui kolmikhüppe.

Osakas toimunud 2007. aasta maailmameistrivõistlustel võitis Lebedeva kaugushüppes kuldmedali tulemusega 7.03, mille saavutas kahel korral, ning sai lisaks kolmikhüppes hõbemedali 15.07. Ta oli kolmikhüppes olnud kaks aastat võitmatu, kuni Yargelis Savigne teda Osakas võitis. IAAF-i finaalvõistlustel võitis ta kaugushüppe ja oli kolmikhüppes kolmas (14.75, Savigne 14.78, Devetzi 14.75).

2008. aasta olümpiamängudel Pekingis võitis Lebedeva nii kaugus- kui kolmikhüppes hõbemedali. Kaugushüppes jäi ta kuldmedali võitnud Maurren Higa Maggile alla kõigest 1 sentimeetriga. Kolmiküppes jäi teda Françoise Mbango Etone kuldmedalist lahutama 7 sentimeetrit. IAAF-i finaalvõistlustel oli ta kolmikhüppes teine (14.63, Anna Pjatõhh 14.78) ja kaugushüppes kolmas (6.64, Naide Gomes Portugalist 6.71, Ksenia Balta Eestist 6.65). 25. jaanuaril 2017 tema Pekingi olümpiamängude tulemused tühistati ja medalid võeti ära dopingu tarvitamise tõttu. Lebedeva kaebas otsuse edasi spordiarbitraaži kohtusse, kuid otsus jäeti muutmata.

2009. aasta maailmameistrivõistlustel võitis ta kaugushüppes hõbemedali 6.97-ga.

Saavutused
----------

###  Olümpiamängudel

* 2000 Austraalia Sydneys
	+ Hõbe hõbemedal kolmikhüppes **15.00**
* 2004 Kreeka Ateenas
	+ Kuld **olümpiavõitja** kaugushüppes **7.07**
	+ Pronks pronksmedal kolmikhüppes **15.14**
* 2008 Hiina Pekingis
	+ Hõbe hõbemedal kaugushüppes **7.03**
	+ Hõbe hõbemedal kolmikhüppes **15.32**

### Maailmameistrivõistlustel

* 2001 Kanada Edmontonis
	+ Kuld **maailmameister** kolmikhüppes **15.25**
* 2003 Prantsusmaa Pariisis
	+ Kuld **maailmameister** kolmikhüppes **15.18**
* 2007 Jaapan Osakas
	+ Kuld **maailmameister** kaugushüppes **7.03**
	+ Hõbe hõbemedal kolmikhüppes **15.07**
* 2009 Saksamaa Berliinis
	+ Hõbe hõbemedal kaugushüppes **6.97**

### Sisemaailmameistrivõistlustel

* 2001 Portugal Lissabonis
	+ Hõbe hõbemedal kolmikhüppes **14.85**
* 2004 Ungari Budapestis
	+ Kuld **sisemaailmameister** kolmikhüppes **15.36 MR**
	+ Kuld **sisemaailmameister** kaugushüppes **6.98**
* 2006 Venemaa Moskvas
	+ Kuld **sisemaailmameister** kolmikhüppes **14.95**

### Maailma karikavõistlustel

* 1998 Lõuna-Aafrika Vabariik Johannesburgis

2. koht kolmikhüppes **14.36**

* 2006 Kreeka Ateenas

**1. koht** kolmikhüppes **15.13**

### IAAF-i finaalvõistlustel

* 2003  Monacos
	+ **1. koht** kolmikhüppes **15.13**
* 2004  Monacos
	+ 2. koht kaugushüppes **6.72**
	+ 2. koht kolmikhüppes **14.96**
* 2005  Monacos
	+ 2. koht kolmikhüppes **14.86**
* 2006 Saksamaa Stuttgardis
	+ **1. koht** kaugushüppes **6.92**
	+ **1. koht** kolmikhüppes **14.82**
* 2007 Saksamaa Stuttgardis
	+ **1. koht** kaugushüppes **6.78**
	+ 3. koht kolmikhüppes **14.72**
* 2008 Saksamaa Stuttgardis
	+ 2. koht kolmikhüppes **14.63**
	+ 3. koht kaugushüppes **6.64**

### IAAF-i Grand Prix' finaalvõistlustel

* 1999 Saksamaa München
	+ 3. koht kolmikhüppes **14.66**
* 2001 Austraalia Melbourne
	+ 2. koht kolmikhüppes **14.61**

### Juunioride maailmameistrivõistlustel

* 1994 Portugal Lissabonis
	+ Pronks pronksmedal kolmikhüppes **13.62**

### Euroopa meistrivõistlustel

* 2006 Rootsi Göteborgis

**Euroopa meister** kolmikhüppes **15.15**

### Euroopa sisemeistrivõistlustel

* 2000 Belgia Gentis

**Euroopa sisemeister** kolmikhüppes **14.68**

Isiklikku
---------

Tatjana Lebedeva on 173 cm pikk ja kaalub 63 kg. Tal on tütar Nastja, kes on sündinud 2002. aasta septembris.

Tal on maja Kuressaares.

Tunnustus
---------

2001. aastal autasustati teda Sõpruse ordeniga.

Isiklikud rekordid
------------------

| Ala | Tulemus | Aeg | Koht |
| --- | --- | --- | --- |
| Kaugushüpe | **7.33** | 31. juuli 2004 | Tula |
| Kolmikhüpe | **15.34** | 4. juuli 2004 | Iráklio |

Viited
------

1. ↑

Välislingid
-----------

* Tatjana Lebedeva koduleht
* Tatjana Lebedeva Rahvusvahelise Kergejõustikuliidu kodulehel Muuda Vikiandmetes
* Tatjana Lebedeva intervjuu ajalehele Sport Ekspress pärast Pekingi OM-i vene keeles
* Pilte Tatjana Lebedevast
* Olümpiavõitja Tatjana Lebedeva ehitab Saaremaale maja, ERR, 3. november 2008
* Venemaa tippsportlane ehitab Kuressaarde maja ERR.ee, 26. august 2009

| * v
* r
Naiste kaugushüppe olümpiavõitjad |
| --- |
| 
1948: Olga Gyarmati • 1952: Yvette Williams  • 1956: Elżbieta Krzesińska • 1960: Vera Krepkina • 1964: Mary Rand • 1968: Viorica Viscopoleanu • 1972: Heide Rosendahl • 1976: Angela Voigt • 1980: Tatjana Kolpakova • 1984: Anișoara Cușmir-Stanciu • 1988: Jackie Joyner-Kersee • 1992: Heike Drechsler • 1996: Chioma Ajunwa • 2000: Heike Drechsler • 2004: Tatjana Lebedeva • 2008: Maurren Maggi • 2012: Brittney Reese • 2016: Tianna Bartoletta • 2020: Malaika Mihambo |

| * v
* r
Naiste kaugushüppe maailmameistrid |
| --- |
| 
1983: Heike Daute • 1987: Jackie Joyner-Kersee • 1991: Jackie Joyner-Kersee • 1993: Heike Drechsler • 1995: Fiona May • 1997: Ljudmila Galkina • 1999: Niurka Montalvo • 2001: Fiona May • 2003: Eunice Barber • 2005: Tianna Madison • 2007: Tatjana Lebedeva • 2009: Brittney Reese • 2011: Brittney Reese • 2013: Brittney Reese • 2015: Tianna Bartoletta • 2017: Brittney Reese • 2019: Malaika Mihambo • 2022: Malaika Mihambo |

| * v
* r
Naiste kolmikhüppe maailmameistrid |
| --- |
| 
1993: Anna Birjukova **·**  1995: Inessa Kravets **·**  1997: Šárka Kašpárková **·**  1999: Paraskeví Tsiamíta **·**  2001: Tatjana Lebedeva **·**  2003: Tatjana Lebedeva **·**  2005: Trecia-Kaye Smith **·**  2007: Yargelis Savigne **·**  2009: Yargelis Savigne **·**  2011: Olha Saladuhha  **·**  2013: Caterine Ibargüen **·**  2015: Caterine Ibargüen **·**  2017: Yulimar Rojas **·**  2019: Yulimar Rojas **·**  2022: Yulimar Rojas |